জন হিকস

স্যার জন রিচার্ড হিকস (৮ এপ্রিল ১৯০৪ - ২০ মে ১৯৮৯) একজন ব্রিটিশ অর্থনীতিবিদ ছিলেন। তাকে বিংশ শতাব্দীর অন্যতম গুরুত্বপূর্ণ এবং প্রভাবশালী অর্থনীতিবিদ হিসেবে বিবেচনা করা হয়। অর্থনীতির ক্ষেত্রে তার অনেক অবদানের মধ্যে সবচেয়ে পরিচিত ছিল ব্যষ্টিক অর্থনীতিতে তার ভোক্তা চাহিদা তত্ত্বের বিবৃতি এবং IS-LM মডেল (১৯৩৭), যা সামষ্টিক অর্থনীতির একটি কিনেসিয়ান দৃষ্টিভঙ্গির সংক্ষিপ্তসার। তার বই ভ্যালু অ্যান্ড ক্যাপিটাল (১৯৩৯) উল্লেখযোগ্যভাবে সাধারণ-ভারসাম্য এবং মূল্য তত্ত্বকে প্রসারিত করেছে। তার স্মরণে ক্ষতিপূরণের চাহিদা ফাংশনটির নাম দেওয়া হয়েছে হিকসিয়ান ডিমান্ড ফাংশন।

১৯৭২ সালে তিনি সাধারণ ভারসাম্য তত্ত্ব এবং জনকল্যাণ তত্ত্বে তার অগ্রণী অবদানের জন্য অর্থনীতিতে (যৌথভাবে) নোবেল স্মারক পুরস্কার পান।The Sveriges Riksbank Prize in Economic Sciences in Memory of Alfred Nobel 1972. Nobelprize.org. Retrieved on 28 July 2013.

 প্রাথমিক জীবন 
হিকস ১৯০৪ সালে ইংল্যান্ডের ওয়ারউইকে জন্মগ্রহণ করেন। তার মাতা ডরোথি ক্যাথরিন (স্টিফেনস) এবং পিতা স্থানীয় সংবাদপত্রের সাংবাদিক এডওয়ার্ড হিকস। 

 কর্মজীবন 
১৯২৬ থেকে ১৯৩৫ সাল পর্যন্ত, হিকস লন্ডন স্কুল অব ইকোনমিক্স অ্যান্ড পলিটিক্যাল সায়েন্সে বক্তৃতা দেন।  তিনি একজন শ্রম অর্থনীতিবিদ হিসাবে কাজ শুরু করেছিলেন এবং শিল্প সম্পর্কের উপর বর্ণনামূলক কাজ করেছিলেন কিন্তু ধীরে ধীরে, তিনি বিশ্লেষণাত্মক অর্থনীতির দিকে চলে যান, যেখানে তার গণিতের পড়াশোনা সামনে ফিরে আসে।

১৯৪৬ সালে, তিনি অক্সফোর্ডে ফিরে আসেন, প্রথমে নুফিল্ড কলেজের (১৯৪৬ - ১৯৫২) একজন গবেষণা ফেলো হিসাবে, তারপরে রাজনৈতিক অর্থনীতির ড্রামমন্ড অধ্যাপক হিসাবে (১৯৫২ - ১৯৬৫) এবং অবশেষে অল সোলস কলেজের (১৯৬৫ - ১৯৭১) একজন গবেষণা ফেলো হিসাবে কাজ করেন। , অল সোলস কলেজ থেকে অবসর গ্রহণের পরও তিনি লেখালেখি চালিয়ে যান।

 পরবর্তী জীবন 
হিকস ১৯৬৪ সালে নাইট উপাধি লাভ করেন এবং লিনাক্রে কলেজের অনারারি ফেলো হন। তিনি ১৯৭২ সালে অর্থনীতিতে (কেনেথ জে অ্যারোর সাথে যৌথভাবে) নোবেল পুরস্কার পান। তিনি ১৯৭৩ সালে লন্ডন স্কুল অব ইকোনমিক্স অ্যান্ড পলিটিক্যাল সায়েন্সের লাইব্রেরি আপিলকে নোবেল পুরস্কারটি দান করেন। তিনি ১৯৮৯ সালের ২০মে ব্লকলির কটসওল্ড গ্রামে তার বাড়িতে মারা যান।john hicks – British Academy Retrieved 15 January 2018.

 অর্থনৈতিক বিশ্লেষণে অবদান 
শ্রম অর্থনীতিবিদ হিসাবে হিকসের প্রথম দিকের কাজ দ্য থিওরি অফ ওয়েজেস (১৯৩২, ২য় সংস্করণ ১৯৬৩) এখনও শ্রম অর্থনীতিক অঙ্গনে আদর্শ হিসাবে বিবেচিত হয়। তিনি আরজিডি অ্যালেনের সাথে ১৯৩৪ সালে প্রকাশিত মূল্য তত্ত্বের দুটি মূল গবেষণাপত্রে সহযোগিতা করেছিলেন।

 তথ্যসূত্র 

বিষয়শ্রেণী:১৯০৪-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:অল সোলস কলেজ, অক্সফোর্ডের ফেলো
বিষয়শ্রেণী:গনভিল অ্যান্ড কেয়াস কলেজ, কেমব্রিজের সভ্য
বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:ব্রিটিশ নোবেল বিজয়ী
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:ক্লিফটন কলেজে শিক্ষিত ব্যক্তি
বিষয়শ্রেণী:নাইটস ব্যাচেলর
বিষয়শ্রেণী:ইংরেজ নোবেল বিজয়ী
বিষয়শ্রেণী:২০শ শতাব্দীর ব্রিটিশ লেখক
বিষয়শ্রেণী:২০শ শতাব্দীর ব্রিটিশ অর্থনীতিবিদ